**ELŐTERJESZTÉS**

**Körmend Város Önkormányzata Képviselő-testülete**

**2023. szeptember 6-i ülésére**

**Tárgy: VIS MAIOR támogatás igénylése**

Tisztelt Képviselő-testület!

# A vis maior támogatás felhasználásának részletes szabályairól szóló 9/2011. (II. 15.) Korm. rendelet alapján, a 2023. augusztus hónapban a Rába-folyó áradása okozta károk enyhítése érdekében Körmend Város Önkormányzata pályázatot nyújthat be. A pályázatot az alábbi helyszínekre vonatkozóan, az alábbi összegekre állítottuk össze:

|  |  |
| --- | --- |
| **VÉDEKEZÉS/HELYREÁLLÍTÁS** | **bruttó** |
| Uszadék eltávolítása | 819 150 Ft |
| Rába hídon szigetelt gerincvízvezeték cseréje | 8 000 000 Ft |
| Rába felé vezető Zártkerti utak (hrsz. 4398, 4599) | 3 301 238 Ft |
| Rába-parti feltáró út (hrsz.4687) | 4 591 448 Ft |
| Rába-parti gyepes parkoló (hrsz. 4704, 4703, 4608, 4697, 4699) | 5 196 332 Ft |
| Sportpálya labdafogó háló javítása (4707/1) | 788 289 Ft |
| Bárkaház kerítés, kapu, beléptető rendszer (hrsz. 4672); | 3 946 240 Ft |
| Vízreszállóhely (hrsz. 0125/2) helyreállítása (felújított rész pótlása); | 1 422 400 Ft |
| Ökocentrum zöldfelület humuszolása, növénycsere, úszókapu motorcsere (hrsz. 4681) | 2 321 344 Ft |
| Tűzoltó tömlő B75 20 m  | 35 000 Ft |
| Rába felé vezető Zártkerti utak (hrsz. 4631, 4634/1) | 4 486 656 Ft |
| Rábán alul utca (hrsz.0254/158) lakóingatlanok megközelítése | 5 608 320 Ft |
| Ökocentrum Lift elektronika (Liftakna süllyeszték alsó végálllás határoló kapcsoló) | 317 500 Ft |
| Árvíz elvonulása utáni konténeres hulladékszállítás | 340 000 Ft |
|  | **41 173 917 Ft** |

A pályázat benyújtására csak 7 napja volt az Önkormányzatnak, amely határidő jogvesztő, így csak hiánypótlás keretében tudjuk a testületi döntést csatolni a pályázathoz. A táblázat költségbecsléseket, némely esetben pedig pontosan ismert kárösszegeket tartalmaz az áradással kapcsolatosan, amelyre a támogatást meg szeretnénk igényelni az Államtól.

Kérem a Tisztelt Képviselő-testületet, hogy az előterjesztést megtárgyalni és elfogadni szíveskedjen.

**Határozati javaslat**

Körmend Város Önkormányzata Képviselő-testülete jóváhagyja azt, hogy az Önkormányzat a 2023. augusztusi Rába folyó áradása miatti, az előterjesztésben részletezett károkkal összefüggésben vis maior támogatás iránti pályázatot nyújtson be a Magyar Államhoz, a Magyar Államkincstár útján.

A Képviselő-testület felhatalmazza polgármestert a szükséges intézkedések megtételére.

Körmend, 2023. augusztus 31.

 **Bebes István**

 **polgármester**